**Liikumisvabaduse tagamine**

Üks memmeke, kelle toa uks oli kontrollkäigu ajal lukustatud on tänaseks kahjuks lahkunud meie seast. Kuna eelnimetatud proua ei orienteerunud hästi ajas ja ruumis, siis tema toa ust hoiti küll vahel lukustatuna. See pole meie majas tavapärane, kuid ohutuse mõttes seda tehti. Sellest oli teadlik ka proua poeg ning oli sellega nõus.

**Töötajate tööaeg**

Hooldustöötajad on meil majas ööpäevaringselt. Hooldajate Tallinna tn maja märtsikuu töögraafikus mille teile saatsime on ekslikult viga tekkinud. 9.03 hommikust kell 8.00 kuni 20.00 oli tööl kaks hooldajat ja alates 20.00 kuni 10.03 hommikul 8.00 oli majas üks hooldaja. Hoolealuseid ei jäeta kunagi ilma valvevta.

Kontrollkäigu ajal oli meil kogu hoolduspersonalist Tallinna tn ja Posti tn majades kokku kaks abihooldajat ja ülejäänud hooldaja kutsega töötajat. Abihooldajad on alati tööl koos kutsetunnistusega hooldajatega.

Otsime pidevalt juurde hooldustöötajaid läbi Töötukassa, paneme kuulutusi toidukaupluste infotahvlitele ja suusõnaliselt infot levitades. Meie sooviks on hoolduspersonali suurendada, et saaks klientidele veelgi paremat teenust pakkuda. Hooldustöötajaid pole aga lihtne leida. Osad kandidaadid ei ole ka sobinud eelnimetatud ametikohale. Jätkuvalt tegeleme sellega, et leida juurde abihooldajaid ja hooldajaid.

**Abi kutsumine**

Oleme personaliga arutlenud kutsungisüsteemi paigaldamisse.

Võtame selle teema uuesti päevakorda.

**Hooldusplaanide koostamine ja uuendamine**

Hooldusplaane koostab juhataja, kes kaasab selleks ka personali. Arutelu käigus saadud info põhjal täidab juhataja hooldusplaane, kirjeldades hoolealuse seisundit ja teisi olulised tähelepanekud.

**Meditsiiniline abi**

Aegunud ravimite eest kannab hoolt meditsiiniõde. Juhtisime ta tähelepanu teie pool märgatud aegunud ravimitele ja nahapuhastuslahusele. Õe sõnul neid ravimeid kellelegi ei manustatud, kuid kahjuks olid need jäänud veel hävitamisele saatmata.

Vägisi me kellelegi ravimeid ei manusta.

Keeramise ja pööramise jaoks võtsime uuesti kasutuseele graafiku.

**Hügieen ja privaatsus**

Hoolealuseid pestakse graafiku alusel ja vastavalt vajadusele tihemini. Kui hoolealune on pesupäeval haige või ei tunne ennast hästi ja ei soovi pesema minna või viibib majast mõnda aega eemal näiteks kodus või haiglas, siis võib tekkida graafikus ajanihe. Mõni klient on pidevalt tõre, kui temaga tahetakse pesema minna ning keeldub, siis püüame teda ikkagi veenda. Vahel võib see õnnestuda alles mõnel järgneval päeval.

Päevikute sissekannetest on näha, et juhataja on andnud mitmel korral ülesande pesta hoolealune puhtaks enne külastaja tulekut või arsti juurde minekut. See vastab tõele, kuid seda ei tuleks tõlgendada nii, et me sooviks omastele näidata, et nende lähedaste eest hästi hoolt kantakse. Peame seda loomulikuks, et olenemata mis päeval on hoolealusel graafiku järgi pesupäev, siis enne arstile minekut tehakse ikka üldpesu või kui kliendil tuleb sünnipäev, siis soovime samuti, et ta oleks selleks päevaks ka graafiku väliselt pestud.

Sirmid on meil mõlemis majas olemas, kuid hoolealused ise on soovinud, et neid tuppa ei pandaks või olemasolevad sirmid toast ära viidaks, sest pidavat segama.

**Mõtestatud vaba aja veetmine**

Hetkel tegevusjuhendajat pole, kuid soovime sellele ametikohale töötajat leida. Meil on olnud tegevusjuhendaja, aga väga vähesed kliendid tundsid huvi selle teenuse vastu.

**Olme**

Jooksvat remonti teeme pidevalt. Kuna enamus eluruume on hõivatud, siis on nendes tubades kogu toa remonti raske teostada. Püüame järk järgult tubades siiski täieliku remondi teha ja need hubasemaks muuta. Enamus tubades on funktsionaalsed voodid ja klapplaudadega öökapid mis peaks klientidele oluliselt mugavust pakkuma.